Wikimedia Hackathon 2018/Pla de comunicació



PLA DE COMUNICACIÓ

Fact sheet
Amical Wikimedia i la Universitat Autònoma de Barcelona organitzaran l’any que ve la Wikimedia Hackathon. Es tracta d’un important esdeveniment que reuneix desenvolupadors de tot el món per millorar la infraestructura tecnològica de la Viquipèdia i els seus projectes germans.

Serà el primer cop que la Wikimedia Hackathon s’organitzarà a una ciutat del sud d’Europa. Anteriorment, s’havia organitzat a Berlín (2011 i 2012), Amsterdam (2013), Zuric (2014), Lió (2015) i Jerusalem (2016).

Només en l’edició d’enguany a Viena hi han assistit més de 250 participants de tot el món. Les hackatons atrauen desenvolupadors de molts països que presenten noves eines i treballen conjuntament per millorar els projectes Wikimedia. Per exemple, enguany s’han presentat els primers treballs d’un editor visual col·laboratiu i s’ha posat en marxa un programa de mentoratge.

El 2018 farà justament cinc anys del reconeixement internacional d'Amical Wikimedia.

Anàlisi de l'organització i del seu context
Amical és una organització sense ànim de lucre que promou el coneixement lliure en català i la cultura catalana a nivell global, i també promou la Viquipèdia i la resta de projectes germans de la Wikimedia. Els projectes germans de la Wikimedia són Viccionari, Viquipèdia, Viquillibres, Viquitexts, Viquidites, Viquinotícies, Wikiversity, Viquiespècies, Meta-Wiki, Wikimedia Commons, Wikidata i Wikivoyage. Per tal d'incrementar el treball conjunt, Amical vol establir aliances sobretot, amb les institucions educatives i culturals (col·lectiu GLAM: «galleries, libraries, archives, and museums»). Per això, la Wikimedia Hackathon 2018 tindrà la seu a la Universitat Autònoma de Barcelona.

Els cinc grans valors de Fundació Wikimedia són l’excel·lència (amb llaços que uneixin gent d’arreu del món); el fet d’acollir i valorar la diversitat (a banda de permetre l’accés lliure al coneixement, crear una cultura inclusiva); unitat en el projecte (el treball en equip no és fàcil, però si gratificant); compromís amb la societat (empatia, confiança, tacte i respecte), i inspiració (es guien per un pilar fonamental: la intenció de fer del món un lloc millor, acollint noves idees, noves visions i creant connexions).

Anàlisi de públics

 * Assistents
 * Tècnics
 * Humanistes (?)
 * Professors
 * Estudiants universitaris
 * Voluntaris: membres d'Amical
 * Mitjans de comunicació
 * Generalistes
 * Especialitzats

Relat
El programari ha de ser lliure per aconseguir una societat on els usuaris tinguin el poder d'utilitzar-lo, redistribuir-lo i modificar-lo lliurement. Per això, la Viquipèdia s'aixeca sobre la infraestructura MediaWiki, un programari lliure. El coneixement és patrimoni de tots i no hauria de tenir cap barrera. Els diners no haurien de condicionar l’accés a la informació, ja que qualsevol persona té dret a accedir a un contingut veraç a nivell universal. El saber produeix plaer i enriqueix a les persones en tots els sentits. La Wikimedia Hackathon vol aplegar en un sol indret centenars de persones de diferents perfils per tal de millorar la infraestructura tècnica de la Viquipèdia i els seus projectes germans. De fet, la Wikimedia Hackathon és el segon esdeveniment tècnic més gran del món i el més gran en l'entorn de codi obert.

Objectius

 * 1) Implicar 5 grups de l'entorn digital català
 * 2) Involucrar-hi cada membre d'Amical
 * 3) Aconseguir l'atenció de mitjans generalistes i especialitzats
 * 4) Aconseguir l'atenció de mitjans d'àmbit estatal (?)
 * 5) Més (?)



Eines

 * Notes de premsa
 * Dossier de premsa
 * Roda de premsa
 * Material audiovisual de la inauguració (directe) i de la hackathon (càpsules): productora (?)
 * Blog d'Amical Wikimedia
 * Xarxes socials d'Amical Wikimedia
 * Twitter
 * @AmicalWikimedia: el principal canal de Twitter sobre la #wmhack
 * @Viquipedia: aquells dies tuitejarà articles de context sobre programari, codi obert, hackató, UAB
 * Facebook
 * Instagram: fotògraf (?)
 * Missatgeria instantània:
 * Telegram (iniciat a Viena)
 * IRC #wmhack
 * Correu electrònic (proporcionat pels assistents en el registre)

Possibles entitats

 * ISOC-CAT, Catalan Chapter of Internet Society
 * Konfraria de la Palma de Cervelló (Free culture center)
 * OpenGov.cat (open data site)
 * Raspberry.cat
 * Ubuntu.cat
 * Caliu.cat (GNU/Linux Community in Catalan)
 * Col·legi Oficial d'Enginyeria Informàtica de Catalunya (College of Computer Engineering of Catalonia)
 * IGOPnet.cc (area of Internet, politics and commons / social innovation of the Institute of Government and Public Policies of the Autonomous University of Barcelona)
 * Llefi@Net Xarxa Ciutadana (Free culture center)
 * Mozilla.cat
 * Open Street Maps
 * TesLab Mataró
 * Creative Commons Catalunya